अनशन से पहले अन्ना की तबीयत हुई खराब  
अन्ना हजारे की तबीयत कल रात से कुछ खराब है। बताया जा रहा है कि अन्ना को ठंड लग गई है और इस वजह से वह पूरी रात ठीक से सो भी नहीं सके।
अन्ना हजारे की तबीयत कल रात से कुछ खराब है। बताया जा रहा है कि अन्ना को ठंड लग गई है और इस वजह से वह पूरी रात ठीक से सो भी नहीं सके। सेहत ठीक नहीं होने के चलते आज वह अपने कमरे से भी नहीं निकले। आमतौर पर अन्ना सुबह सैर के लिए जाते हैं, लेकिन आज वह सैर के लिए नहीं गए। अन्ना दो दिन बाद मुंबई में अनशन पर बैठने वाले हैं, ऐसे में उनकी तबीयत पर सबकी नजर है।  उधर, अन्ना कहां अनशन करेंगे इस पर चल रही अटकलें खत्म होती दिख रही हैं। सूत्रों के मुताबिक अन्ना मुंबई में ही अनशन करेंगे। MMRDA ने टीम अन्ना को इसकी इजाजत दे दी है। बताया जा रहा है कि ठंड की वजह से दिल्ली की जगह मुंबई में अनशान किया जा रहा है। MMRDA ने टीम अन्ना को मैदान के किराये में छूट भी दी है।